Ο **Χερμάν Ντάριο Λουξ** (*Germán Darío Lux,* 7 Ιουνίου 1982) είναι Αργεντινός επαγγελματίας ποδοσφαιριστής, ο οποίος αγωνίζεται ως τερματοφύλακας για τη Ρίβερ Πλέιτ.

Σταδιοδρομία σε συλλόγους
-------------------------

Εντάχθηκε στις ακαδημίες νέων της Ρίβερ Πλέιτ σε ηλικία 16 ετών και έκανε το ντεμπούτο του στην Πριμέρα Ντιβιζιόν το 2001. Σύντομα, έγινε ο βασικός τερματοφύλακας. 

Στην Απερτούρα 2006, ο Λουξ έχασε τη θέση του από το ανερχόμενο ταλέντο Χουάν Πάμπλο Καρίσο και λίγους μήνες μετά, κόπηκε από την ομάδα από τον προπονητή Ντανιέλ Πασαρέλα. Στις αρχές του έτους, έχασε τον αδελφό του, ο οποίος αυτοκτόνησε.

Ο Λουξ υπέγραψε τετραετές συμβόλαιο με τη Μαγιόρκα για τη σεζόν 2007-08, ως εφεδρικός του νεαρού Μιγκέλ Άνχελ Μογιά, αλλά επωφελήθηκε από τον τραυματισμό που υπέστη ο τελευταίος και αγωνίστηκε σε δέκα αγώνες της Πριμέρα Ντιβισιόν κατά τη διάρκεια της σεζόν. Τη δεύτερη σεζόν, συνέβη το ίδιο, καθώς ο Μογιά ήταν πάλι εκτός αγωνιστικής δράσης λόγω τραυματισμών και ο Λουξ προήχθη ως βασικός, αλλά έχασε τη θέση του τον Ιανουάριο του 2009, με την υπογραφή του Ντούντου Αουάτε από τη Ντεπορτίβο Λα Κορούνια. 

Τις επόμενες δύο σεζόν, ο Λουξ περιορίστηκε σχεδόν αποκλειστικά στους αγώνες του Κυπέλλου με τη Μαγιόρκα, κάνοντας μόνο πέντε εμφανίσεις. Η ίδια μοίρα τον περίμενε στον επόμενο σύλλογό του, τη Ντεπορτίβο Λα Κορούνια, όπου ήταν ο εφεδρικός τερματοφύλακας για δύο χρόνια, πίσω από το Ντανιέλ Αρανθούμπια. 

Στις 26 Ιουνίου 2017, δέκα χρόνια μετά την αναχώρηση του για την Ευρώπη, ο 35χρονος Λουξ επέστρεψε στη Ρίβερ Πλέιτ, υπογράφοντας τριετές συμβόλαιο.

Διεθνής σταδιοδρομία
--------------------

Ως βασικός (και στους έξι αγώνες, χωρίς να δεχτεί γκολ) κατά τη διάρκεια των Θερινών Ολυμπιακών Αγώνων του 2004, ο Λουξ έπαιξε σημαντικό ρόλο στην κατάκτηση του χρυσού μεταλλίου από την Εθνικής Αργεντινής U23, η οποία σημείωσε 17 γκολ. Ωστόσο, κατά τη διάρκεια του Κυπέλλου Συνομοσπονδιών του 2005, είχε μία κακή απόδοση με την Εθνική Αργεντινής.

Ο Λουξ έμεινε εκτός της Εθνικής για το Παγκόσμιο Κύπελλο του 2006 στη Γερμανία και επιλέχθηκε στη θέση του ο Όσκαρ Ουστάρι.

Προσωπική ζωή
-------------

Ο μεγαλύτερος αδελφός του Λουξ, Χαβιέρ, ήταν επίσης ποδοσφαιριστής. Αγωνιζόταν ως μέσος και έπαιξε για πολλές ομάδες κατά τη διάρκεια της σταδιοδρομίας του.

Διακρίσεις
----------

### Συλλογικές

**Ρίβερ Πλέιτ**

* Πρωτάθλημα Αργεντινής : 2002 Clausura, 2004 Clausura
* Κόπα Λιμπερταδόρες: 2018
* Ρεκόπα Σουδαμερικάνα: 2019

**Ντεπορτίβο**

* Σεγούντα Ντιβισιόν: 2011-12

### Διεθνής

**Αργεντίνη**

* Παγκόσμιο Κύπελλο U20 : 2001
* Ολυμπιακοί Αγώνες : 2004
* Προ-Ολυμπιακό Τουρνουά ΚΟΝΜΕΜΠΟΛ : 2004

Παραπομπές
----------

1. ↑  181451.
2. 1 2  Quizás no sea el mejor momento para jugar (Πιθανόν αυτή δεν είναι η καλύτερη στιγμή για να παίξω); ESPN Deportes, 22 Ιανουαρίου 2006 (ισπανικά)
3. ↑  Moyá: "No aguantaba el dolor y era mejor parar" (Μογιά: «Δεν μπορούσα να αντέξω τον πόνο και ήταν καλύτερα να σταματήσω»); Diario AS, 3 Νοεμβρίου 2008 (ισπανικά)
4. ↑  Aranzubia quiere estar ante el Valladolid (Aranzubia wants to be against Valladolid); Marca, 3 Μαΐου 2012 (ισπανικά)
5. ↑  Germán Lux abraza al Deportivo (Germán Lux embraces Deportivo); Vavel, 3 Ιουλίου 2013 (ισπανικά)
6. ↑  Germán Lux se marcha a River Plate (Ο Χερμάν Λουξ πηγαίνει στη Ρίβερ Πλέιτ); La Voz de Galicia, 26 Ιουνίου 2017 (ισπανικά)
7. ↑  (Αγγλικά) Χερμάν Λουξ – Επιδόσεις στις διοργανώσεις της FIFA
8. ↑  Brazil claim Confederations Cup; UEFA, 29 Ιουνίου 2005

Εξωτερικοί σύνδεσμοι
--------------------

* Επίσημο προφίλ στη Ντεπορτίβο (Ισπανικά)
* Στατιστικά Πριμέρα Ντιβιζιόν Αργεντινής (Ισπανικά)
* Προφίλ Χερμάν Λουξ στο BDFutbol
* Προφίλ στο Transfermarkt.com